Die verteenwoordigers van die ­Ovaherero-­­ en Nama-groepe het 'n hofaansoek om 'n groepeis by die federale hof in New York teen Duitsland ingedien waarin hulle vergoeding eis vir die beweerde volksmoord deur die Duitsers meer as 'n eeu gelede.
Van die groot multimiljoen­dollarsake op sy kerfstof sluit in die Exxon Valdez-saak oor oliebesoeding in Alaska, die saak oor die Shoreham-kernkragaanleg, die Golfoorlog-saak en die saak oor die Bhoral-gasramp.
Hy het ook 'n suksesvolle groepeis namens Joodse oorlewendes van die Joodse menseslagting teen verskeie Franse banke gevoer.
Verder lui die stukke die Ovaherero het in 1904 in opstand gekom om te verhoed dat hulle in strafkampe geplaas en die res van hulle grond afgeneem word.
“Die eisers bring hierdie groepeis namens die Ovaherero's en Namas wêreldwyd vir reparasies en vergoeding vir die volksmoord en die onberekenbare skade aan mense en eiendom deur Duitsland, asook vir die voortgesette skending van hulle regte onder die VN-deklarasie vir die regte van inheemse mense,” lui die hofstukke.